Document ID: /roh_data/filtered/fineweb-2-filterrobots_roh.jsonl.gz/39264

Ban Ki Moon vegnia a s'inscuntrar il mardi cun il schef da la regenza israeliana, Benjamin Netanjahu, e cun il president dals Palestinais Mahmud Abbas, rapportan medias israelianas. Il secretari general veglia sa stentar per che la situaziun sa calmia.
En in messadi da video ha Ban adressà directamain ils Palestinais ed avertì d’ina «escalaziun privlusa».
Dapi l'entschatta da l'october datti adina pli savens attatgas cun armas da Palestinais sin Israelians. Tar la seria da violenza en mortas passa 50 persunas.
RR novitads 12:00